《东桧轩图》
元代·胡奎

悟空塔前双桧树，化龙已上诸天去。犀牛扇子破多时，欲觅牛天无觅处。

千年公案重于山，还我牛天竟不还。桧树东边结庐者，亦欲置在犀牛间。

画史安能知许事，此中真有西来意。莫论桧东与桧西，且复还我犀牛天。

作者简介：元明间浙江海宁人，字虚白，号斗南老人。明初以儒征，官宁王府教授。有《斗南老人集》。